માનવ મનને વ્યવસ્થિત ,સ્વસ્થ ,સ્તોગુણી અને સમતોલ બનાવવામાં ગાયત્રીમંત્ર અચૂક રીતે ચમત્કારી પ્રભાવ ઉત્પન્ન કરે છે.ગાયત્રીની દૈવી શક્તિ મનુષ્યમાં સદબુદ્ધિ પ્રેરે છે ,જે મુખ્યત્વે મન ,બુદ્ધિ અને અંતઃ કરર્ણને પ્રભાવિત કરે છે .બૌધિક ક્ષેત્રના અનેક કુવિચારો ,અસત્ સંકલ્પો તેમ જ પતન કરાવનારા દુર્ગુણોનો અંધકાર ગાયત્રી રૂપી દૈવી પ્રકાશના ઉદયથી દુર થઇ જાય છે.શ્રી રામ કૃષ્ણ પરમહંસે કહ્યું છે “હું લોકોને કહું છું કે લાંબી સાધનાઓ કરવાની જરૂર નથી.આ નાની સરખી ગાયત્રીની સાધના કરી જુઓ.ગાયત્રીનો જપ કરવાથી મોટી સીધ્ધીઓ મળી જાય છે .આ મન્ત્ર નાનો છે પણ એની શક્તિ મોટી છે.”સ્વામી વિવેકાનંદે ગાયત્રી મંત્રની મહત્તા દર્શાવતા તેને બધા જ મંત્રનો મુગુટમણી (Crown of all Mantras) કહ્યો છે.ગાયત્રી મન્ત્ર એના ભક્ત માટે અભેદ્ય આધ્યાત્મિક કવચ છે.